**"הולדת גיבור" – השוואת מיתוסים**

**לפניכם/ן שני קטעים המתארים "הולדת גיבור" :**

- סיפור הולדת **משה** מספר שמות פרק ב', פסוקים 10-1.

- סיפור הולדתו של המלך האכדי **סרגון** ( מלך אגדי שייסד אימפריה עתיקה מהמאה ה-24-23 לפנה"ס).

**א. השוו את סיפור לידת משה עם סיפור לידת סרגון מלך אכד:**

- מצאו נקודות **דמיון** (לפחות 3) ונקודות **שוני** בין שני הסיפורים (היעזרו בטבלה המצורפת).

- נסו לחשוב כיצד נקודות השוני מחדדות **מסר** מסוים בסיפור הולדת משה?

**שמות, פרק ב' פסוקים 10-1**

**הולדת משה**

**א** וַיֵּלֶךְ אִישׁ, מִבֵּית לֵוִי; וַיִּקַּח, אֶת-בַּת-לֵוִי.  **ב** וַתַּהַר הָאִשָּׁה, וַתֵּלֶד בֵּן; וַתֵּרֶא אֹתוֹ כִּי-טוֹב הוּא, וַתִּצְפְּנֵהוּ שְׁלֹשָׁה יְרָחִים.  **ג** וְלֹא-יָכְלָה עוֹד, הַצְּפִינוֹ, וַתִּקַּח-לוֹ תֵּבַת גֹּמֶא, וַתַּחְמְרָה בַחֵמָר וּבַזָּפֶת; וַתָּשֶׂם בָּהּ אֶת-הַיֶּלֶד, וַתָּשֶׂם בַּסּוּף עַל-שְׂפַת הַיְאֹר.  **ד** וַתֵּתַצַּב אֲחֹתוֹ, מֵרָחֹק, לְדֵעָה, מַה-יֵּעָשֶׂה לוֹ.  **ה** וַתֵּרֶד בַּת-פַּרְעֹה לִרְחֹץ עַל-הַיְאֹר, וְנַעֲרֹתֶיהָ הֹלְכֹת עַל-יַד הַיְאֹר; וַתֵּרֶא אֶת-הַתֵּבָה בְּתוֹךְ הַסּוּף, וַתִּשְׁלַח אֶת-אֲמָתָהּ וַתִּקָּחֶהָ.  **ו**וַתִּפְתַּח וַתִּרְאֵהוּ אֶת-הַיֶּלֶד, וְהִנֵּה-נַעַר בֹּכֶה; וַתַּחְמֹל עָלָיו--וַתֹּאמֶר, מִיַּלְדֵי הָעִבְרִים זֶה.  **ז** וַתֹּאמֶר אֲחֹתוֹ, אֶל-בַּת-פַּרְעֹה, הַאֵלֵךְ וְקָרָאתִי לָךְ אִשָּׁה מֵינֶקֶת, מִן הָעִבְרִיֹּת; וְתֵינִק לָךְ, אֶת-הַיָּלֶד.  **ח** וַתֹּאמֶר-לָהּ בַּת-פַּרְעֹה, לֵכִי; וַתֵּלֶךְ, הָעַלְמָה, וַתִּקְרָא, אֶת-אֵם הַיָּלֶד.  **ט** וַתֹּאמֶר לָהּ בַּת-פַּרְעֹה, הֵילִיכִי אֶת-הַיֶּלֶד הַזֶּה וְהֵינִקִהוּ לִי, וַאֲנִי, אֶתֵּן אֶת-שְׂכָרֵךְ; וַתִּקַּח הָאִשָּׁה הַיֶּלֶד, וַתְּנִיקֵהוּ.  **י** וַיִּגְדַּל הַיֶּלֶד, וַתְּבִאֵהוּ לְבַת-פַּרְעֹה, וַיְהִי-לָהּ, לְבֵן; וַתִּקְרָא שְׁמוֹ, מֹשֶׁה, וַתֹּאמֶר, כִּי מִן-הַמַּיִם מְשִׁיתִהוּ.

**"אגדת סרגון"**

**אגדת הולדתו של סרגון מלך אכד**

**(2371-2316 לפנה"ס)**

**"אמי, הכוהנת הגדולה, הרתני וילדתני בסתר,**

**הניחתני בסל נצרים (קש),**

**את המכסה חתמה בזפת.**

**היא הפקירתני לנהר אשר לא כיסני,**

**הנהר נשאני עמו**

**ולקחני לאאקי שואב המים"**



**נקודות דמיון:**

* .
* .
* .

**נקודות שוני:**

|  |  |  |
| --- | --- | --- |
| **נושא השוני** | **סרגון מלך אכד** | **משה** |
| **מעמד האם** |  |  |
| **מטרת האם** |  |  |
| **הכנת התיבה** |  |  |
| **מעמד המציל** |  |  |